Diari Oficial de la Generalitat Valenciana


Sumari del DOGV 6261, del 06-05-2010 (2010/4603)

RESOLUCIÓ de 15 de març de 2010, del director gerent de l'Agència Valenciana de Salut, per la qual delega òrgans de l'Agència per a determinades competències.
--------------------------------------------------------------------------------------------------------------------------------------------------------------

### Dades del document

Número de DOGV
:   6261

Data del DOGV
:   06-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4603


Data del document
:   15-03-2010

Organisme emissor
:   Agència Valenciana de Salut

Tipus de document
:   Resolució

Anàlisi jurídica

 Descriptors 

:   * Conselleria de Sanitat
    * Agència Valenciana de Salut
    * delegació de poders
    * competència administrativa
    * política sanitària

RESOLUCIÓ de 15 de març de 2010, del director gerent de l'Agència Valenciana de Salut, per la qual delega òrgans de l'Agència per a determinades competències. [2010/4603]  
La Llei 3/2003, de 6 de febrer, d'Ordenació Sanitària, crea l'Agència Valenciana de Salut com a organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i capacitat plena per al compliment dels seus fins, encomanant-li la gestió i administració del sistema valencià de salut i de la prestació sanitària de la Comunitat Valenciana.  
Mitjançant el Decret 25/2005, de 4 de febrer, del Consell de la Generalitat, s'aproven els Estatuts reguladors de l'Agència Valenciana de Salut, que establixen un nou àmbit organitzatiu i competencial en l'orde sanitari.  
Posteriorment, amb data 26 de desembre de 2006, es va subscriure un conveni de col·laboració entre l'Agència Valenciana de Salut i el Consorci Hospital General Universitari de València, que regula l'encàrrec de gestió dels centres sanitaris dependents directament de l'Agència Valenciana de Salut del Departament de Salut 09 al Consorci Hospital General Universitari de València.  
Més recentment, la Llei 3/2009, de 29 de desembre, de Pressupostos de la Generalitat per a 2010, ha introduït modificacions substancials en determinades aplicacions orgàniques i funcionals de l'Agència Valenciana de Salut que, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aconsellen l'establiment d'una norma de delegació de competències en matèria contractual i de gestió econòmica d'òrgans de l'Agència, tant pel que fa als servicis centrals com a les institucions sanitàries que en depenen, que en permeta una gestió més àgil i eficaç.  
El Consell d'Administració de l'Agència Valenciana de Salut va autoritzar, en la sessió de 21 de desembre de 2005, la delegació per a les funcions del director gerent de l'AVS dels directors generals de l'agència i dels gerents dels departaments de salut, d'acord amb el que establix l'article 30 de la Llei 3/2003, d'Ordenació Sanitària de la Comunitat Valenciana.  
Per tant, resolc:  
Primer  
1. Per a les facultats referides a autorització de despeses del capítol I del pressupost de l'Agència Valenciana de Salut (despeses de personal), incloses les variacions que s'hagen de practicar en les nòmines, una vegada autoritzades pels actes oportuns o resolucions administratives dictades pels òrgans competents, es deleguen els òrgans següents:  
1.1 Servicis centrals  
El director general de Recursos Econòmics de la Conselleria de Sanitat per a les corresponents al personal dels servicis centrals de l'Agència Valenciana de Salut i, en general, els que es tramiten des dels servicis centrals, siga quin en siga l'origen, o quan per necessitats de gestió s'estime convenient.  
1.2. Departaments de salut (subprogrames 412.22 i 412.26)  
Els gerents dels departaments de salut, amb les excepcions següents:  
a) En l'hospital de la Malva-rosa, el director de l'hospital o director mèdic, llevat que el gerent del departament decidisca exercir esta facultat.  
b) En l'hospital d'Ontinyent, el director de l'hospital o director mèdic, llevat que el gerent del departament decidisca exercir esta facultat.  
1.3 Salut mental i atenció sanitària de mitjana i llarga estada (programa 412.28)  
Els directors mèdics d'hospital, respecte al personal adscrit als centres respectius.  
1.4 Centre de Transfusió de la Comunitat Valenciana (subprograma 412.22)  
El director del centre de transfusió.  
1.5 En els servicis d'emergència sanitària (subprograma 412.22)  
Els directors dels servicis.  
1.6 En els comissionats de l'Agència Valenciana de la Salut (subprograma 412.22)  
Els comissionats mateixos.  
1.7 Direccions territorials  
Els directors territorials de la conselleria per a les relatives al personal de quota i els funcionaris tècnics de l'Estat al servici de la sanitat local, metges, practicants, comares, fins que no passen a ser personal estatutari integrat, sempre que pertanguen als seua àmbits territorials.  
Sense perjuí del que preveu el paràgraf anterior, quan este personal passe a dependre orgànicament o funcionalment dels departaments de salut, quedaran delegats per a esta competència els òrgans competents descrits en l'apartat 1.2) d'este article.  
2. No obstant el que disposa l'apartat 1) d'este article, per a les facultats d'autorització de despeses relatives a nòmines i càrregues socials es delega el director general de Recursos Econòmics quan ho estime convenient per necessitats de gestió.  
3. Es delega, a més dels òrgans descrits en l'anterior apartat 1, els directors generals per a les facultats referides a despeses que siguen imputables a l'article 16, subconcepte 162.01 (formació i perfeccionament del personal), respecte al personal adscrit als seus centres directius.  
4. En les delegacions es troben implícites les funcions que són necessàries per a l'autorització, disposició, obligació i proposta de pagament, relatives a les despeses a què es referisquen.  
Segon  
1. En matèria de contractació administrativa i de gestió econòmica, per a les facultats referides a les despeses dels capítols II (despeses de funcionament) i VI (inversions reals) del pressupost de l'Agència Valenciana de Salut, es deleguen els òrgans següents:  
1.1 Servicis centrals  
Els directors generals de l'Agència Valenciana de Salut per a les corresponents a expedients de despeses propis de les seues unitats directives, sempre que s'imputen als programes pressupostaris i centres de gestió que els corresponguen, amb un límit màxim de 500.000,00 euros, llevat que el director general de Recursos Econòmics decidisca exercir esta facultat.  
El director general de Recursos Econòmics per a les corresponents a despeses dels servicis centrals per imports superiors als expressats en el paràgraf anterior i inferiors a 95.846.886,08 euros, llevat que el director gerent de l'Agència Valenciana de Salut decidisca exercir esta facultat.  
Les relatives a expedients de despeses per imports superiors a 28.394.778,08 euros, corresponen al director gerent de l'Agència Valenciana de Salut, sense perjuí de les competències que corresponguen al Consell d'Administració de l'Agència Valenciana de Salut.  
1.2 Salut mental i atenció sanitària de mitjana i llarga estada (programa 412.28)  
Els directors mèdics mancomunadament amb els directors econòmics de cada hospital.  
1.3 Centre de Transfusió de la Comunitat Valenciana (subprograma 412.22):  
El director del centre de transfusió mancomunadament amb el director econòmic.  
1.4 Comissionats de l'Agència Valenciana de la Salut (subprograma 412.22):  
Els comissionats mateixos.  
1.5 Servicis d'emergències sanitàries (subprograma 412.22):  
El director de cada servici d'emergència sanitària, mancomunadament amb el director econòmic.  
No obstant això, en el Servici d'Emergències Sanitàries de Castelló, estes atribucions corresponen al director del Servici d'Emergències Sanitàries mancomunadament amb el director econòmic de l'hospital de la Magdalena.  
1.6 Prestacions externes complementàries (subprograma 412.27)  
Les facultats relatives a autorització, disposició, reconeixement d'obligacions i proposta de pagament d'expedients de despesa corresponents al subprograma pressupostari 412.27 s'exercixen de la manera següent:  
a) Servicis centrals: el director general de Farmàcia i Productes Sanitaris.  
b) Departaments de salut: el gerent del departament mancomunadament amb el director econòmic corresponent, amb les especialitats previstes en l'apartat 2) d'este apartat.  
No obstant això, quan es tracte d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Servicis, s'apliquen les previsions que contenen els apartats 4), 5) i 6) d'este apartat.  
2. En els departaments de salut de l'Agència Valenciana de Salut, per a les facultats en matèria de contractació administrativa, es deleguen, en l'àmbit d'actuació respectiu, els gerents dels departaments de salut mancomunadament amb els directors econòmics, amb les excepcions següents:  
a) En l'hospital de la Malva-rosa, el director de l'hospital o director mèdic mancomunadament amb un subdirector econòmic del departament, llevat que l'òrgan de contractació del departament decidisca exercir esta facultat.  
b) En l'hospital d'Ontinyent, el director de l'hospital o director mèdic mancomunadament amb un subdirector econòmic del departament, llevat que l'òrgan de contractació del departament decidisca exercir esta facultat.  
Fins que no es produïsca el nomenament del subdirector econòmic del departament, exercix esta facultat el director econòmic de l'hospital.  
Les competències en matèria de gestió econòmica (capítol II, Despeses de funcionament, i capítol VI, inversions reals) es troben atribuïdes directament als gerents dels departaments de salut, en el seu àmbit, per l'article 32 de la Llei 3/2003, de 6 de febrer, d'Ordenació Sanitària de la Comunitat Valenciana.  
3. Les facultats a què fan referència els apartats 1.2), 1.3), 1.4), 1.5), 1.6) i 2) d'este article les exercixen sempre que els expedients i contractes de què es tracte no excedisquen les quantitats que s'expressen a continuació:  
- Subprograma 412.22, Assistència Sanitària: fins a 500.000,00 euros, excepte en els servicis d'emergència sanitària, en què el límit és de 300.000,00 euros.  
- Programa 412.28: fins a 300.000,00 euros.  
4. Per a les facultats referides a contractació, despeses de funcionament i inversions reals de gestió centralitzada, es delega el director general de Recursos Econòmics, independentment del programa pressupostari, amb un límit de 16.381.625,08 euros.  
5. Es delega el director general de Recursos Econòmics per a les facultats referides a autorització de la despesa corresponent a expedients de contractació tramitats a través de la Central de Compres de Béns i Servicis, independentment del programa pressupostari, amb un límit de 71.261.035,08 euros.  
6. En el cas d'expedients i contractes de gestió centralitzada tramitats a càrrec de crèdits dels centres de gestió o a través de la Central de Compres de Béns i Servicis, una vegada l'òrgan competent per a contractar o autoritzar la despesa haja exercit les seues atribucions, per a les facultats d'execució de la despesa i del contracte queden delegats els òrgans que corresponguen dels apartats 1.2), 1.3), 1.4), 1.5), 1.6) i 2) d'este article, sense límit quantitatiu.  
7. Quant a este article, s'entenen com a despeses dels servicis centrals les pròpies dels centres directius de l'Agència, tant d'imputables a programes i subprogrames pressupostaris sense estructura territorial descentralitzada, com les relatives als centres de gestió denominats servicis centrals, i s'entenen com a despeses de gestió centralitzada les relatives al centre de gestió denominat Gestió Delegada o les que tramiten els servicis centrals a càrrec dels propis centres de gestió.  
8. En el subprograma 412.24 (Prestacions Externes), les delegacions de facultats són les següents:  
8.1 Per a les referides a contractació i despeses de funcionament, es deleguen els òrgans següents:  
a) Departaments de salut: els gerents dels departaments de salut mancomunadament amb els directors econòmics respecte a les prestacions externes del departament, independentment del centre de gestió a què s'imputen, sempre que no excedisquen els 500.000,00 euros, llevat que el director general de Recursos Econòmics decidisca exercir esta facultat.  
b) Direccions territorials: els directors territorials de la Conselleria de Sanitat, respecte a les prestacions externes dels departaments de salut gestionats a través de contractes de gestió de servici públic per concessió, i també les altres prestacions externes que els corresponguen per raó del territori, independentment del centre de gestió a què s'imputen, sempre que no excedisquen els 300.000,00 euros, llevat que el director general de Recursos Econòmics decidisca exercir esta facultat.  
Així mateix, es delega els directors territorials de la Conselleria de Sanitat per a les prestacions externes fetes en l'àmbit de la salut mental i atenció sanitària de mitjana i llarga estada que els corresponguen per raó de territori, independentment del centre de gestió a què s'imputen, sempre que no excedisquen els 300.000,00 euros, llevat que els òrgans descrits en l'apartat 1.2 d'este article decidisquen exercir esta facultat, amb un límit de 500.000,00 euros, llevat que el director general de Recursos Econòmics decidisca exercir estes facultats.  
8.2 Per a les referides a l'execució de la despesa i del contracte queden delegats els òrgans següents:  
a) Els gerents dels departaments de salut mancomunadament amb els directors econòmics respecte a les prestacions externes del departament, independentment del centre de gestió a què s'imputen.  
b) Els directors territorials de la Conselleria de Sanitat, per a les facultats d'execució de la despesa i del contracte respecte a les prestacions externes dels departaments de salut gestionats a través de contractes de gestió de servici públic per concessió, i també les altres prestacions externes que els corresponguen per raó de territori, independentment del centre de gestió a què s'imputen.  
Es deleguen, així mateix, els directors territorials de la Conselleria de Sanitat per a les facultats d'execució de la despesa i del contracte respecte a les prestacions externes realitzades en l'àmbit de la salut mental i atenció sanitària de mitjana i llarga estada que els corresponguen per raó de territori, independentment del centre de gestió a què s'imputen, llevat que els òrgans descrits en l'apartat 1.2 d'este article decidisquen exercir esta facultat.  
c) Els òrgans descrits en l'apartat 1.5 d'este article per a les facultats d'execució de la despesa i del contracte respecte a les prestacions externes realitzades al servici d'Emergències Sanitàries respectiu, independentment del centre de gestió a què s'imputen.  
9. Per als contractes de gestió de servicis públics que impliquen despeses per a l'administració, i també els que tinguen un cànon d'explotació a càrrec de l'adjudicatari, es deleguen els mateixos òrgans i amb les mateixes limitacions previstos en els apartats 1), 2) i 3) d'este article.  
10. Per a les facultats referides a contractació, despeses de funcionament i inversions reals d'assistència sanitària (412.22), prestacions externes (412.24), prestacions externes complementàries (412.27) i salut mental i atenció sanitària de mitjana i llarga estada (412.28), si per la quantia no s'hi ha delegat els òrgans directius dels propis centres de gestió, es delega el director general de Recursos Econòmics, fins a un límit de 90.035.517,08 euros.  
11. En la delegació de facultats es troben implícites totes les que siguen necessàries per a l'autorització, disposició, obligació i proposta de pagament relatives a les despeses a què es referisquen, i també expressament totes les atribucions que la legislació sobre contractació administrativa d'obres, servicis, subministraments i gestió de servicis públics assigna a l'òrgan de contractació, amb les especificitats previstes en este apartat.  
Tercer  
Per a les facultats referides a despeses del capítol III (despeses financeres) es delega el director general de Recursos Econòmics.  
Per a la resolució d'expedients de reclamació d'interessos de demora, en els casos en què resulte denegatòria, es deleguen els mateixos òrgans que tenen atribucions delegades per a l'autorització del tipus de despeses que donen origen a la reclamació, d'acord amb el que disposa esta resolució.  
Quart  
1. Per a les facultats referides a despeses dels capítols IV (transferències corrents) i VII (transferències de capital), una vegada autoritzats els actes administratius o negocis jurídics respectius pels òrgans competents, es delega el director general de Recursos Econòmics, amb un límit màxim de 00.253.746,08 euros, independentment del centre de gestió a què s'imputen, amb les excepcions següents:  
1.1 Es delega el director general de Farmàcia i Productes Sanitaris per a les despeses corresponents a reintegraments de despeses per assistència sanitària, ajudes de pròtesis i vehicles per a persones discapacitades i atenció farmacèutica sociosanitària per quanties superiors a 6.000,00 euros, i també les de quantia inferior si decidix exercir esta facultat.  
Es deleguen les direccions territorials de la Conselleria de Sanitat per a les despeses relatives a la línia de reintegrament de despeses per assistència sanitària i d'ajudes de pròtesis i vehicles per a persones discapacitades fins una quantia màxima de 6.000,00 euros.  
En el cas de reintegraments de despeses autoritzats pel director general de Farmàcia i Productes Sanitaris a càrrec dels centres de gestió de les direccions territorials de la Conselleria de Sanitat, es faculta estes últimes perquè autoritzen les propostes comptables corresponents per a l'execució de l'expedient de despesa.  
1.2 Es deleguen els directors territorials de la Conselleria de Sanitat per a la gestió de les despeses de transferències corrents del programa 412.23 (Prestacions Farmacèutiques) relatives a les línies de prestacions farmacèutiques, sense limitació quantitativa.  
1.3 En matèria de transferències corrents del subprograma 412.24 (Prestacions Externes) i del subprograma 412.27 (Prestacions Externes Complementàries) es delega els directors territorials de la conselleria, en l'àmbit territorial respectiu, per a la gestió de les despeses relatives a reintegraments de despeses per assistència quirúrgica, pla de garantia de no-demora i ajudes per desplaçaments.  
2. En la delegació de facultats regulada en este article es troben incloses totes les atribucions necessàries per a l'autorització, disposició, obligació i proposta de pagament de les despeses a què es referixen.  
Cinqué  
Per a la formalització dels documents relatius a ingressos pressupostaris i de fons extrapressupostaris es delega el director general de Recursos Econòmics.  
També es deleguen els òrgans descrits en l'article 2 d'esta resolució per a la formalització dels documents relatius a ingressos pressupostaris i extrapressupostaris que siguen conseqüència d'expedients sancionadors en matèria sanitària, de reintegrament d'havers del personal adscrit als centres directius respectius, d'abonaments de facturació, d'anuncis de licitació i formalitzacions per pagaments tramitats a través de bestretes de caixa fixa.  
Per a la formalització de propostes de pagaments extrapressupostaris es deleguen els mateixos òrgans i amb les limitacions previstes en l'article 2 d'esta resolució.  
Sisé  
Respecte al que preveuen el Decret 24/1998, de 10 de març, del Govern Valencià, pel qual regula els fons de caixa fixa, i també les disposicions que el despleguen, les competències encomanades als secretaris generals o unitats equivalents, s'entén que, en el cas de l'Agència Valenciana de Salut, corresponen als òrgans següents:  
1. Al director general de Recursos Econòmics respecte a les caixes fixes adscrites als òrgans descrits en l'apartat 1.1) de l'article 2 d'esta resolució.  
2. Als òrgans descrits en els apartats 1.2), 1.3), 1.4), 1.5) i 2) de l'article 2 d'esta resolució, respecte a les caixes fixes adscrites als centres de gestió respectius.  
Seté  
Pel que fa a l'article 11 del Decret 24/1997, d'11 de febrer, del Govern Valencià, sobre indemnitzacions per raó del servici, i també les disposicions que el despleguen, les atribucions encomanades als subsecretaris, secretaris generals i directors generals, s'entenen referides, quant a l'Agència Valenciana de Salut, als òrgans descrits en l'article 2 d'esta resolució, respecte al personal adscrit als centres respectius.  
Huité  
En les resolucions i actes que s'adopten fent ús del que preveu esta resolució, s'ha de fer constar expressament que es dicten fent ús de facultats delegades i es consideren amb caràcter general dictats per l'òrgan delegatori.  
Nové  
Les delegacions d'atribucions i funcions aprovades per mitjà d'esta resolució s'entenen sense perjuí de les facultats de l'òrgan delegatori per a avocar el coneixement i la resolució de tots els assumptes que crega oportuns, i pot també revocar la delegació en qualsevol moment, d'acord amb el que establixen els articles 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 63.5 de la Llei 5/1983, de 30 de desembre, del Consell.  
Deu  
En el cas de vacant, absència o malaltia dels òrgans que es deleguen, la suplència s'exercix de la manera següent:  
1. Servicis centrals:  
El director gerent de l'Agència Valenciana de Salut respecte al director general de Recursos Econòmics, i el director general de Recursos Econòmics respecte als directors generals de l'Agència.  
2. Departaments de salut: (412.2, tots els subprogrames):  
Els directors assistencials, directors mèdics, directors d'atenció primària o els directors d'infermeria, indistintament, respecte als gerents dels departaments de salut, excepte en els casos regulats en l'article primer d'esta resolució, en els quals la suplència la poden exercir, a més, els directors econòmics.  
Els subdirectors econòmics o, si no n'hi ha, el cap del servici o responsable de contractació o de gestió econòmica del departament, respecte als directors econòmics, excepte en el Departament de Salut Xàtiva - Ontinyent, en què el director econòmic del departament el pot suplir, a més, el director econòmic de l'hospital d'Ontinyent.  
En l'hospital de la Malva-rosa i en l'hospital d'Ontinyent, el director de l'hospital o director mèdic el suplix el director d'infermeria de l'hospital, excepte en els casos regulats en l'article primer d'esta resolució, en què poden ser suplits, a més, pel director econòmic de l'hospital. El director econòmic de l'hospital el suplix el director econòmic o el subdirector econòmic del departament.  
3. Salut mental i atenció sanitària de mitjana i llarga estada (subprograma 412.28):  
El director econòmic o, si no n'hi ha, el director d'infermeria, respecte al director mèdic, excepte en els casos regulats en l'article segon d'esta resolució, en els quals la suplència d'este últim l'exercix el director d'infermeria.  
El cap del servici o responsable de contractació o de gestió econòmica de l'hospital, respecte al director econòmic.  
4. Centre de Transfusió de la Comunitat Valenciana:  
El director econòmic o, si no n'hi ha, el director d'infermeria respecte al director del centre de transfusió, excepte en els supòsits regulats en l'article segon d'esta resolució, en els quals la suplència d'este últim l'exercix el director d'infermeria.  
El cap del servici o responsable de contractació o de gestió econòmica del centre de transfusió, respecte al director econòmic.  
5. Comissionats de l'Agència Valenciana de Salut:  
El director general d'Assistència Sanitària respecte al comissionat.  
6. Servicis d'Emergència Sanitària:  
El director econòmic o el coordinador mèdic de servici per orde d'antiguitat, indistintament, respecte al director del servici d'emergències sanitàries, excepte en els casos regulats en l'apartat segon d'esta resolució, en els quals la suplència d'este últim l'exercix el coordinador mèdic de servici per orde d'antiguitat.  
El cap del servici o responsable de contractació o de gestió econòmica del servici d'emergències, respecte al director econòmic.  
7. Direccions territorials:  
El secretari territorial respecte al director territorial quant a les competències delegades per mitjà d'esta resolució.  
El cap del servici o responsable de contractació o de gestió econòmica del servici, respecte al secretari territorial.  
Onze  
Les referències efectuades a programes i subprogrames pressupostaris, i també a centres de gestió concrets, en esta resolució, s'entenen adaptades a l'estructura orgànica i funcional del pressupost de l'Agència Valenciana de Salut que aprove la llei de pressupostos de la Generalitat Valenciana per a cada exercici.  
Dotze  
Es faculta el director general de Recursos Econòmics perquè dicte les instruccions necessàries per a l'aplicació d'esta resolució.  
Tretze  
Esta resolució entra en vigor l'endemà de la publicació en el Diari Oficial de la Comunitat Valenciana.  
Disposició derogatòria  
Queden derogades totes les normes del mateix rang o d'un rang inferior que s'oposen a esta resolució, en concret la Resolució de 30 de gener de 2007, del director gerent de l'Agència Valenciana de Salut, per la qual delega òrgans de l'agència per a determinades competències.  
València, 15 de març de 2010.- El director gerent: Luis E. Rosado Bretón.